Officium sanctorum glagolitice (1a–180a) - Zois, Žiga (rokopisi, 1500)
Pripisano: Legenda o sv. Vaclavu (134a–136a), Zapisi Žige Zoisa s svinčnikom (drugi sprednji vezni list a in b), Pesem v slavo Mariji (181a), Pesem v slavo Jezusu (181b), Novoletna pesem (181b), Sekvenca za umrle (182a).Vezava: Kartonaste platnice so prevlečene s srednjerjavim usnjem, vezanim prek šestih dvojnih vezic. Na hrbtu je na beli usnjeni etiketi pravokotne oblike z zlatimi kapitalami natisnjeno OFFICIUM / SANCTORUM. Sedanja prevezava iz zgodnjega 19. stoletja je ohranila prvotni rob folijev; takrat so dodali pred pred izvirni pergamentni blok papirne liste, 4 spredaj in 2 zadaj.Pisava: Glagolica. Okras: Kaligrafske iniciale, ki so po namembnosti vzporedne fleuronniranim lombardam v latinskih rokopisih, so delo treh rok. Takih, ki so obdane z listnimi okrasi, prepleti ali nitastimi obrobami, je v rokopisu 426, neokrašenih enovrstičnih inicial pa je več tisoč. V rokopisu je tudi pet risb svetih oseb, za katere vemo, da jih je prispeval risar, ki je, sodeč po slogovnih značilnostih, prišel iz čeških krajev.(Katalog rokopisov; Golob 2010, str. 195.)
Keywords: biografije; glagolica; misali; obredniki; svetniki